open-index/open-wikipedia-markdown huggingface dataset:
فرینک ملر

**فرینک مِلر** (پیدائش 27 جنوری 1957ء) ایک امریکی کامک نگار، مصور اور فلمی ہدایتکار ہیں جو سنگین موضوعات پر کامک بُکس لِکھتے ہیں اور اِن کا زیادہ تر کام گرافک ناولز پر ہی ہوتا ہے۔ اِن کی مشہور کامک بُکس میں رونین، ڈیئرڈیول: بارن اگین، دی ڈارک نائٹ ریٹرنس، سِن سِٹی اور 300 کا شمار ملتا ہے۔ انھوں نے بیشتر فلموں کی ہدایتکاری بھی کی ہے جن میں دی سپیرٹ اور رابرٹ روڈریگیز کے ساتھ سلسلہ وار سِن سِٹی فلمیں شامل ہیں۔ انھوں نے پیشکار کی حیثیت سے فلم 300 پر بھی کام کیا ہے۔ ملر کو الیکٹرا کے کامکی کردار کے تخلیق کار کے طور پر جانا جاتا ہے۔ 2015ء میں انھیں آیزنر ایوارڈ کامک بُک حال آف فیم کے لیے نامزد کیا گیا۔

## حوالہ جات

زمرہ:1957ء کی پیدائشیں
زمرہ:آئرش نژاد امریکی شخصیات
زمرہ:امریکی آزاد خیال
زمرہ:امریکی فلم ہدایت کار
زمرہ:امریکی کیتھولک
زمرہ:امریکی مرد ناول نگار
زمرہ:بقید حیات شخصیات
زمرہ:مونٹپیلیئر، ورمونٹ کی شخصیات
زمرہ:میری لینڈ کے فلم ہدایت کار
زمرہ:میری لینڈ کے فنکار
زمرہ:میری لینڈ کے مصنفین
زمرہ:میری لینڈ کے ناول نگار
زمرہ:ورمونٹ کے فلم ہدایت کار
زمرہ:ورمونٹ کے فنکار
زمرہ:ورمونٹ کے مصنفین
زمرہ:ورمونٹ کے ناول نگار
زمرہ:انکپاٹ اعزاز فاتحین
زمرہ:ویکی ڈیٹا سے مطابقت رکھنے والی مختصر تفصیل
القصیر ضلع

**القصیر ضلع**  سوریہ کا ایک سوریہ کے اضلاع جو محافظہ حمص میں واقع ہے۔

## تفصیلات
القصیر ضلع کا رقبہ 598.80 مربع کلومیٹر ہے اور اس کی مجموعی آبادی 107,470 افراد پر مشتمل ہے۔

## مزید دیکھیے
* سوریہ
* فہرست سوریہ کے شہر

## حوالہ جات

زمرہ:اضلاع حمص محافظہ
زمرہ:ویکی ڈیٹا سے مختلف مختصر وضاحت
انا مالیکووا

**انا مالیکووا** کا شمار ازبکستان کے مایہ ناز پیانو نواز آرٹسٹوں میں ہوتا ہے، آپ 14 جولائی 1965ء میں تاشقند ازبکستان میں پیدا ہوئیں .

## حالات زندگی
انا مالیکووا نے ابتدائی تعلیم تاشقند ازبکستان میں حاصل کی اور یہاں سے ہی انھوں نے موسیقی کی تعلیم تمارا پوپووچ اسپنسکائی میوزک اسکول حاصل کی، 14 سال کی عمر میں انھوں نے سینٹرل میوزک اسکول تاشقند، ماسکو لیو ناوموف میں داخلہ لیا، بعد ازاں انھوں نے تیچائکووسکی کنزروینسی میں کچھ عرصے کے لیے داخلہ لیا، اپنی گریجویشن کی تعلیم مکمل کرنے کے بعد 1992ء تا 1996ء انھوں نے کنزرویٹری میں پڑھانا شروع کیا۔

### پرفارمنس
انھوں نے ماسکو، لینن گریڈ، اومسک، باکو، اکاٹرینبرگ، مینسک، نیژنی، نوگورود، کازان اور تاشقند میں اپنے فن کا جادو جگایا، اے آرڈی مقابلہ میونخ کا پہلا انعام جیتے کے بعد انھوں نے باقاعدگی کے عالمی سطح پر اپنے فن کو لوگوں کے سامنے پیش کرنا شروع کیا اور آج تک پوری دنیا میں ان کے آرکسٹرا کو سننے کے لیے شائقین کی کافی تعداد جمع ہوتی ہے، انھوں نے دنیا بھر میں اپنے فن کا مظاہرہ کیا ہے اور بے شمار عالمی مقابلوں میں اپنے ملک کا نام روشن کیا ہے، آرمینیا، چین، یورپ، جاپان، کوریا اور شمالی امریکا میں آپ کو کافی پزیرائی ملی

2002ء تا 2005ء تک انھوں نے بطور پروفیسر جامعہ فولکوانگ، ایسن، جرمنی میں خدمات انجام دی ہیں اور 2011ء تا 2013ء تک انھوں نے بطور وزیٹنگ پروفیسر سیژیمانوسکی اکیڈمی، کاٹووائز، پولینڈ میں موسیقی کے طالب علموں کو پڑھایا۔

## ایوارڈ
* 1988 اوسلو، ناروے میں کراون پرنسس سونجا انٹرنیشنل میوزک مقابلہ کا پانچوان انعام
* 1990ء وارسا انٹرنیشنل چوپن پیانو مقابلہ کا پانچواں انعام
* 1992 Sydney, International Piano Competition of Australia, 5th Prize
* 1993 Munich, ARD International Music Competition, 1st Prize
* 2006 Classical Internet Awards, Camille Saint-Saëns, Piano Concertos III & V

## حوالہ جات

## بیرونی روابط
* ویب گاہ
* یوٹیوب پر [//www.youtube.com/watch?v=2RHE4y0hnTY انٹرویو]

زمرہ:1965ء کی پیدائشیں
زمرہ:ازبکستان کی شخصیات
زمرہ:ازبکستانی کلاسیکی پیانو نواز
زمرہ:بقید حیات شخصیات
زمرہ:تاشقند کی شخصیات
زمرہ:اکیسویں صدی کے کلاسیکی پیانو نواز
زمرہ:خواتین کلاسیکی پیانو نواز
زمرہ:ویکی ڈیٹا سے مختلف مختصر وضاحت
ابن العبری

ابن العِبری کا اصل نام گریگوریوس یوحنا ابو الفرج بن اھرون بن توما ہے۔ ابن العبری مشہور مورخ اور طبیب تھا۔ یورپ میں Barhebraeus کے نام سے مشہور ہے۔

## دین

## سال ولادت

## ابتدائی حالات

## ابن العبری کی ہلاکو خان سے ملاقات

## تاریخ میں ابن العبری کا مقام

## تصانیف

## حوالہ جات

زمرہ:1226ء کی پیدائشیں
زمرہ:1286ء کی وفیات
زمرہ:تیرہویں صدی کے مقدسین
زمرہ:تیرہویں صدی کے مؤرخین
زمرہ:سریانی راسخ الاعتقاد مقدسین
زمرہ:ضد غناسطیت
زمرہ:عراق میں مدفون شخصیات
زمرہ:ویکی ڈیٹا سے مختلف مختصر وضاحت
زمرہ:سوری مقدسین
ضروری دین

**ضروری دین** ایسا امر ہے جو اس دین کے تمام ماننے والوں کے لیے مسلمہ ہو اور کوئی اس کی نفی نہ کرتا ہو۔
## حوالہ جات

زمرہ:دینی اصطلاحات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
شہر سنگ زنجبار

**شہرِ سنگ زنجبار**  تنزانیہ کا ایک شہر جو خطہ مجینی مغرب میں واقع ہے۔

## مزید دیکھیے
* تنزانیہ
* فہرست تنزانیہ کے شہر

## حوالہ جات

زمرہ:تنزانیہ میں مقامات عالمی ثقافتی ورثہ
زمرہ:سابقہ ممالک کے دار الحکومت
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:یونیسکو
زمرہ:افریقا میں غلامی
زمرہ:زنجیبار
زمرہ:مجینی مغربی علاقہ
2038ء میں کیلنڈر کی گڑبڑ

تصغیر|400px|حرکت پذیری سے یہ دکھاتی ہے کہ تاریخ کیسے دوبارہ ترتیب دی جائے گی، جس کی نمائندگی بطور دستخط شدہ 32-نوالہ عدد (19 جنوری 2038 کو 03:14:08 پر)۔
2038ء میں اکثر مصنع لطیف تقویمات میں ایک گڑبڑ ہو جائے گی۔

مختلف عددی نظاموں کی محدودیت کی وجہ سے تقویمات میں گڑبڑ ہوتی رہی ہے اور آئندہ بھی ہوتی رہے گی جو 32 نوالوں (bits) والے مصنع لطیف اپنے تقویم اور گھڑیوں کو ثنائی نظام سے ترتیب دیتے ہیں اور ثانیوں سے شمار کرتے ہیں ان میں ہر 68 سال بعد یہ گڑبڑ ہو گی کہ تقویم 136 سال پیچھے چلا جائے گا۔

اسی لیے موجودہ تقویمات میں جو پہلی جنوری 1970ء سے شروع ہوتے ہیں۔ ان میں ثانیوں کا شمار جیسے ہی
2147483647 ہو جائے گا جو 68 سال کے برابر ہے تو خودکار طریقے سے تقویم منفی 68 سال میں چلا جائے گا یعنی 136 سال تقویم پیچھے چلا جائے گا۔

یوں تقویم بروز جمعرات مورخہ 19 جنوری 2038ء کو بوقت 03:14:07 پر ختم ہو جائے گا اور اگلا ثانیہ دکھانے کی بجائے (الٹی منفی گنتی شروع کرتے ہوئے منفی 2147483648 ثانیے ہو جائے گا۔ ) 13 دسمبر 1901ء بوقت 20:45:52 دکھائے گا۔

زمرہ:2038ء
زمرہ:آپریٹنگ سسٹم کی ٹیکنالوجی
زمرہ:لینکس
زمرہ:مستقبل کے مسائل
زمرہ:یونکس
زمرہ:تقویم
زمرہ:پروگرامنگ زبان کے تصورات
زمرہ:کمپیوٹنگ
بیربےراتی

**بیربے راتی**  وسطی افریقی جمہوریہ کا ایک شہر جو مامبیرے-کادئی میں واقع ہے۔

## تفصیلات
بیربے راتی کا رقبہ 67 مربع کلومیٹر ہے اور اس کی مجموعی آبادی 105,155 افراد پر مشتمل ہے اور 589 میٹر سطح سمندر سے بلندی پر واقع ہے۔

## مزید دیکھیے
* وسطی افریقی جمہوریہ
* فہرست وسطی افریقی جمہوریہ کے شہر

## حوالہ جات

زمرہ:وسطی افریقی جمہوریہ کے آباد مقامات
زمرہ:ویکی ڈیٹا سے مختلف مختصر وضاحت
زمرہ:1893ء میں آباد ہونے والے مقامات
ندیلے

**ندیلے**  وسطی افریقی جمہوریہ کا ایک آباد مقام جو بامینگوئی-بانگوران میں واقع ہے۔

## تفصیلات
ندیلے کی مجموعی آبادی 13,704 افراد پر مشتمل ہے۔

## مزید دیکھیے
* وسطی افریقی جمہوریہ
* فہرست وسطی افریقی جمہوریہ کے شہر

## حوالہ جات
وسطی افریقی جمہوریہ کے پریفیکچر

**[[وسطی افریقی جمہوریہ]]** انتظامی طور پر16 پریفیکچر (، سانگو: *kodoro kômanda-kôta*) میں تقسیم ہے

## وسطی افریقی جمہوریہ کے پریفیکچر

## مزید دیکھیے
* آیزو 3166-2:CF

زمرہ:افریقا کی ملکی ذیلی تقسیم
زمرہ:درجہ اول انتظامی ملکی ذیلی تقسیم
زمرہ:ملکی تقسیمات کی فہرستیں
زمرہ:وسطی افریقی جمہوریہ جغرافیہ-متعلقہ فہارست
زمرہ:وسطی افریقی جمہوریہ کی ذیلی تقسیم
کلیم کاشانی

## ولادت
کلیم کاشانی غالبًا 1581ء سے 1585ء (989ھ تا 993ھ) کے درمیانی عرصہ فارس کے شہر حمدان میں پیدا ہوئے۔ کلیم کی ولادت صفوی شہنشاہ محمد خدا بندہ کے عہدِ حکومت میں ہوئی۔
کلیم جس زمانے میں فارس میں پیدا ہوئے تب فارس میں سلطنت صفویہ کا آفتاب پوری چمک دمک سے روشن تھا جبکہ ہندوستان پر مغل سلطنت اپنے عروج پر تھی۔

## کلیم کاشانی کا مقام
کلیم کاشانی سترہویں صدی عیسوی کے فارسی شاعر تھے۔ انھیں متوسط فارسی کے صفِ اول شعرا میں شمار کیا جاتا ہے۔ ہندوستان میں عہدِ شاہ جہانی میں کلیم کو " ابو طالب کلیم " کے نام سے یاد کیا گیا ہے۔

## وطن و ابتدائی حالات
کلیم کا آبائی شہر حمدان تھا مگر وہ بعد از کاشان منتقل ہو گئے تھے جس کی نسبت سے کاشانی کہلائے۔ اور یہی نسبت اُن کی شاعری میں تخلص کی وجہ بنا۔
کلیم نے ابتدائی تعلیم کاشان میں حاصل کی تھی بعد میں مزید تعلیم کی خاطر شیراز چلے گئے۔ کلیم کی کفالت خانِ شیراز شاہنواز خان خواجہ سعید الدین عنایت اللہ شیرازی نے کی جو وکیل سلطان ابراہیم عادل شاہ دوم بیجاپوری کہلاتے تھے۔

## سفر ہندوستان اور دربارِ مغلیہ میں آمد
غالبًا 1617ء/1026ھ میں کلیم کاشانی نے ہندوستان کا پہلا سفر اِختیار کیا مگر یہ سفر اُن کے لیے باعث خوشی ثابت نہ ہوا۔ کلیم اپنے پہلے سفر ہند میں مغل دربار تک رسائی حاصل نہ کرسکے، اُس وقت تختِ ہندوستان پر مغل شہنشاہ جہانگیر براجمان تھا۔
1619ء/1028ھ میں وہ واپس فارس چلے آئے اور انھیں ہندوستان کی یاد دوبارہ آنے سے 1621ء/1030ھ میں ہندوستان کا دوسرا سفر اِختیار کیا۔ 1621ء سے 1628ء تک وہ آگرہ میں مقیم رہے اور میر جملہ شہرستانی کی ملازمت کرتے رہے۔
میر جملہ خود شاعر تھے جن کا تخلص روح الامین تھا۔ 1628ء/1037ھ میں مغل وزیر اعظم ابو الحسن آصف خان کی وساطت سے انھیں مغل دربار تک رسائی حاصل ہو گئی۔ کلیم مغل شہنشاہ شاہ جہاں سے بہت متاثر ہوئے ۔
1632ء/1041ھ میں مغل شہنشاہ شا جہاں نے کلیم کاشانی کو " ملک الشعراء " کے خطاب سے سرفراز کیا۔ مغل شہنشاہ شاہ جہاں نے کلیم کو " خالق معانی الثانی " کا خطاب بھی عطا کیا تھا۔ 1618ء میں خانِ شیراز کے اِنتقال پر وہ دوبارہ ہندوستان سے شیراز چلے گئے اور قریبًا دو سال تک شیراز میں مقیم رہے۔

## مجموعہ کلام
کلیم کے مجموعہ کلام "شاہنامہ" میں پندرہ ہزار اشعار موجود ہیں جبکہ کلیم کے دِیوان میں 95 ہزار اشعار موجود ہیں۔ کلیم کا دِیوان جسے محمد قہرمان نے شائع کیا تھا میں 36 قصیدے، دو ترکیبی بند، ایک ترجی بند، 32 قطعات، 33 طریقے، 28 مثنویاں، 590 غزلیں اور 102 رباعیاں موجود ہیں۔ یہ کل مجموعہ اشعار 9823 ہوا ہے۔

## وفات

کلیم کاشانی نے بروز منگل 15 ذوالحجہ 1061ھ مطابق 28 نومبر 1651ء کو کشمیر میں وفات پائی۔ اُس وقت ہندوستان پر مغل شہنشاہ شاہ جہاں کی حکومت قائم تھی۔

## حوالہ جات

زمرہ:1580ء کی دہائی کی پیدائشیں
زمرہ:1651ء کی وفیات
زمرہ:سترہویں صدی کی ایرانی شخصیات
زمرہ:سترہویں صدی کے فارسی شعرا
زمرہ:سولہویں صدی کے فارسی شعرا
زمرہ:فارسی شعرا
زمرہ:قرون وسطی کے شعرا
زمرہ:کاشان کی شخصیات
زمرہ:ہمدان کی شخصیات
زمرہ:1650ء کی وفیات
زمرہ:ایرانی مرد شعرا
محمد حجازی

**محمد حجازی** (پیدائش:14 اپریل 1900ء – وفات:30 جنوری 1974ء) سیاست دان، ناول نگار، مختصر افسانہ نگار، مترجم، مضمون نگار اور سینیٹر تھے۔ انھیں بیسویں صدی عیسوی میں ایرانی سیاست کے اہم عہدوں پر کام کرنے کا موقع ملا۔

## نام
محمد حجازی کا اصل نام مطیع الدولہ محمد الحجازی ہے مگر وہ فارسی ادب میں " محمد حجازی " کے نام سے مشہور ہوئے۔

## ولادت
محمد حجازی کی ولادت 24 ذو الحجہ 1278ھ مطابق 14 اپریل1900ء کو دار الحکومت تہران میں ہوئی۔

## ابتدائی حالات و والدین
محمد حجازی شہنشاہ فارس نصیر الدین شاہ قاچار کے پوتے تھے۔ محمد حجازی کے والد نصر اللہ مستوفی تھے جو شہزادے تھے اور صوبہ لشکر کے صوبیدار بھی تھے اور بعد ازاں استرآباد کے گورنر مقرر ہوئے۔ محمد حجازی نے ابتدائی تعلیم تہران میں واقع سینٹ لوئیس فرانسیسی مشنری اسکول سے حاصل کی۔ 1919ء میں وہ وزارتِ اِطلاعات و نشریات ٹیلی گراف کی ملازمت اِختیار کی۔ 1921ء میں انھیں سرکاری طور اِسی ملازمت کے پیش نظر فرانس میں تعینات کی گیا جہاں انھوں نے ٹیلی کمیونیکیشن میں ڈگری حاصل کی۔

## سیاسی کردار
1929ء میں محمد حجازی واپس ایران آ گئے، واپسی پر انھیں ڈائریکٹر پرسنل ڈیپارٹمنٹ مقرر کیا گیا۔ 1932ء میں انھوں مجلہ پست و تیگراف و تیلیفون کی بنیاد رکھی۔
1934ء کے اواخر میں اُن کا تبادلہ وزارت خزانہ میں ہو گیا۔ 1938ء میں جب سازمان پروارِ افکار کا اِدارہ قائم ہوا تو وہ اِس اِدارے کے چیئرمین مقرر کیے گئے۔
1943ء کے موسم گرماء میں محمد حجازی کو ادارہ مطبوعات کا ڈائریکٹر مقرر کیا گیا اور بعد میں انھیں یورپ میں مقیم فارسی باشندوں کی نگرانی کے ادارے کی باگ دوڑ بھی دے دی گئی۔ 1951ء کے موسم بہار میں وہ ایرانی وزیر اعظم کے نائب یعنی ڈپٹی وزیر اعظم مقرر ہوئے۔1953ء کے اِنقلاب کے دوران اُن کو معطل کر دیا گیا۔ 1954ء سے 1963ء تک وہ ایرانی سینیٹ میں بطور سینیٹر کام کرتے رہے۔ تا وفات وہ سینیٹر کے عہدے پر کام کرتے رہے۔

## فارسی ادب میں خدمات
محمد حجازی نے فارسی ادب میں ناول کو بہتر بنانے کی کوشش کی، وہ مغربی انداز کو فارسی ادب میں لائے اور مختصر مضامین کے ذریعہ شہرت پائی۔
انھوں نے ناولوں کے ذریعہ سوچ سمجھ کے اندازِ فکر میں بہتری کی خاطر اپنے دور سے آگے بڑھ کر افسانے اور ناول لکھے جو قدیم فارسی ادب کے بالکل مخالف اور ایک نئی چیز تھی۔ اِس سلسلے میں 1953ء میں جب وہ گھر میں نظر بند تھے تو کئی انگریزی کتب کا فارسی میں ترجمہ کیا جس سے اُن کی مترجم ہونے کی حیثیت بھی اُجاگر ہوئی۔
فارسی ادب میں اُن کے شاہکار ناول یہ ہیں:

حماء : 1928ء میں شائع ہوا۔

پری چہر: 1929ء۔

زیبا : 1930ء۔

آئینہ : 1937ء۔

اندیشہ : 1940ء۔

ساگر : 1951ء۔

آہنگ : 1951ء۔

نسیم : 1961ء۔

پروانہ : 1953ء۔

سرشک : 1954ء۔

خانہ بیداری : 1955ء۔

## مکالمے

محمد حجازی یہ مکالمے بہت شہرت کے حامل ہیں:

محمدو آقا را وکیل کونید : 1951ء میں لکھا گیا۔

عروس فرنگی: مغرب کی ایک دلہن کی زندگی پر لکھا گیا۔

جنگ : اِس مکالمے کا سن معلوم نہیں ہو سکا۔

مسافراتِ قم : اِس مکالمے کا سن بھی معلوم نہیں ہو سکا۔

## وفات

محمد حجازی نے بروز بدھ 6 محرم 1394ھ مطابق 30 جنوری 1974ء کو تہران میں 74 سال کی عمر میں وفات پائی۔ تدفین تہران میں کی گئی۔

زمرہ:1901ء کی پیدائشیں
زمرہ:1974ء کی وفیات
زمرہ:ایرانی مصنفین
محمد حسین شہریار تبریزی

محمد حسین شہریار کا اصل نام " سید محمد حسین بہجت التبریزی" ہے لیکن وہ اپنے تخلص " شہریار " کی نسبت مشہور ہوئے۔

## مقام و حیثیت
محمد حسین شہریار ایرانی شاعر تھے جو تمام عمر ایرانی آذربائیجانی خطہ کی نمائندگی کرتے رہے۔ اِس واسطے انھوں نے آذری ترکی زبان کو بھی شاعری کے لیے اِستعمال کیا۔ محمد حسین شہریار ماہر موسیقی اور خطاط بھی تھے۔

## ولادت
محمد حسین شہریار 1324ھ مطابق 1906ء میں ایران کے شہر تبریز میں پیدا ہوئے۔

## تحصیل علم و ملازمت
انھوں نے ابتدائی تعلیم اپنے والد سے حاصل کی اور اپنے والد سے ہی دِیوان حافظ پڑھا۔ ثانوی تعلیم تبریز کے منصور ہائی اسکول سے حاصل کی۔ بعد ازاں وہ اعلیٰ تعلیم کی خاطر تہران چلے گئے جہاں دارالفنون میں داخلہ لیا۔ جہاں انھوں نے کالج میں طب کی تعلیم حاصل کی مگر ڈگری کے حصول سے قبل ہی وہ وہاں سے خراسان چلے گئے اور وہاں کلرک کی ملازمت اِختیار کرلی۔

1921ء میں دوبارہ تہران آئے اور دارالفنون میں داخلہ لیا۔ 1924ء میں دارالفنون سے ڈگری حاصل کی۔ اِسی زمانہ میں شاہِ ایران کی مخالفت کی۔ ایک سیاسی جماعت میں داخلے پر پابندی سے اُن کا تعلیمی سفر متآثر ہوا اور وہ نیشاپور سے ہوتے ہوئے دوبارہ خراسان چلے گئے۔ 1935ء میں وہ دوبارہ تہران واپس آئے اور تہران کے ایک زرعی بینک میں ملازمت اِختیار کی۔

## ادب فارسی میں خدمات
خراسان میں ہی اُن کا پہلا شعری مجموعہ شائع ہوا جس میں اُن کا تخلص " بہجت " تھا مگر بعد میں تبدیل کرکے "شہریار" رکھا۔ 1929ء میں اُن کا پہلا فارسی مجموعہ کلام شائع ہوا جس میں صرف نظمیں تھیں۔ یہ شعر مجموعہ حافظ کی غزلوں اور دیوان سے متاثری کا نتیجہ تھا۔

1936ء میں اُن کا پہلا آذری ترکی زبان کا شعری مجموعہ طبع ہوا۔

1954ء میں اُن کا فارسی شاہکار " حیدر بابائی سلام " تبریز سے شائع ہوا اور شہریار ادب فارسی میں نمایاں صف میں شمار کیے جانے لگے۔ اِس شعری مجموعہ سے اُن کی شہرت کا ڈنکا ترکمانستان، ترکی اور آذربائیجان میں بجنے لگا اور قریباً 30 زبانوں میں اِس کا ترجمہ ہوا۔ تبریز یونیورسٹی سے انھیں اعزازی ڈگری دی گئی۔ بعد ازاں دوسری جنگ عظیم میں ہولناک تباہیوں کے نتیجے میں آئن سٹائن کے نام ایک نظم بھی اُن کی وجہ شہرت بنی۔

## قصیدہ

## معروف غزل علی ای ہمای رحمت



کہا جاتا ہے کہ سید شہاب الدین مرعشی نجفی (جو شیعہ مراجع تقلید میں سے تھے) نے سینکڑوں کلومیٹر دورعین اسی وقت خواب میں اس غزل کو سنا جس وقت غیر معروف (ابھی تک ان کی شہرت بھی نہیں ہوئی تھی) شاعر شہریار نے یہ کہی تھی۔

## وفات
18 ستمبر 1988ء کو 82 سال کی عمر میں انھوں نے تہران میں وفات پائی اور اُن کی میت کو تبریز لے جایا گیا جہاں " مقبرۃ الشعراء " میں اُن کی تدفین کی گئی۔

## حوالہ جات

زمرہ:1906ء کی پیدائشیں
زمرہ:1988ء کی وفیات
زمرہ:ایرانی شعراء
زمرہ:بیسویں صدی کے شعرا
زمرہ:شعرائے زبان آذربائیجان
زمرہ:کامنز زمرہ جس کا ربط ویکی ڈیٹا پر ہے
زمرہ:بیسویں صدی کی ایرانی شخصیات
زمرہ:بیسویں صدی کے ایرانی شعرا
زمرہ:تبریز کے مصنفین
زمرہ:ایرانی مرد شعرا
زمرہ:ایرانی مرد مصنفین
زمرہ:بیسویں صدی کے آذربائیجانی شعرا
زمرہ:تہران میں وفات پانے والی شخصیات
زمرہ:آذربائیجانی-زبان کا ادب
زمرہ:فارسی_زبان_کے_شعرا
محمد مختاری

## ولادت
محمد مختاری کی ولادت بروز منگل 4 ربیع الثانی 1361ھ مطابق 21 اپریل 1942ء کو ایران کے شہر مشہد میں ہوئی۔

## تحصیل علم
1969ء میں انھوں نے مشہد کی فردوسی یونیورسٹی سے فارسی اور ادب میں گریجویشن کیا۔ 1979ء میں مختاری نے literary foundation of Ferdowsi’s Shahnameh کو اِختیار کیا اور وہ شاہنامہ فردوسی پر تحقیق کام میں مشغول ہوئے۔ 1979ء تک وہ شعبہ آرٹ سے منسلک رہے، 1979ء کے انقلاب تک اُن کی سیمنا اور آرٹ تھیٹر میں خدمات نے انھیں فنون لطیفہ میں سرگرم رکن ثابت کر دیا۔1979ء میں اِنقلاب ایران کے وقت سینما اوت تھیٹر پر پابندی لگا دی گئی تھی اور اِس کے ساتھ ساتھ فنون لطیفہ کے کئی علوم پر سینسر شب آڑے آئی، اِن حالات میں مختاری صبر کے ساتھ اپنی کوششوں میں مصروف رہے۔ 1982ء میں کچھ سیاسی تنازعات کے سلسلہ میں مختاری کو گرفتار کر لیا گیا اور انھیں نظر بند کرکے تمام عمر کسی بھی سرکاری عہدے کے لیے نا اہل قرار دے دیا گیا۔

## ادب فارسی میں خدمات
مختاری Iranian Writers Association کے سرگرم رکن تھے جس پر ایک عرصہ مدید تک حکومتی پابندی عائد رہی۔ 1986ء میں وہ ایک رِسالے "دنیائے سخن" کے ایڈیٹوریل بورڈ کے ارکان بن گئے۔ مسلسل کوششوں سے وہ Iranian Writers’ Association پر سے حکومتی پابندیاں اُٹھوانے اور دوبارہ اجرا کروانے میں کامیاب ہو گئے۔ وہ ایک طویل عرصے تک Third Iranian Writers’ Association کے رکن بھی رہے۔
15 اکتوبر 1994ء میں حکومت ایران نے 134 ادبا پر پابندی عائد کردی اور اُن کی ادبی خدمات پر سینسر لگا دیا گیا۔

## ناگہانی موت
3 دسمبر 1998ء کو مختاری خرید و فروخت کے لیے گھر سے مارکیٹ روانہ ہوئے مگر وہ لوٹ کر گھر نہیں آئے۔ اگلے روز امین آباد شہر کے کے پولیس افسر کو ایک غیر آباد ویران مقام سے ایک مسخ شدہ لاش برآمد ہوئی جو دراصل مختاری کی ہی لاش تھی، پولیس افسرز شناخت نہ کرسکے اور مختاری کے پاس سے صرف ایک قلم اور کاغذ برآمد ہوا تھا۔ میت تھانے منتقل کی گئی۔ مختاری کی گمشدگی کے ایک ہفتے بعد 10 دسمبر 1998ء کو اُن کے خاندان نے انھیں شناخت کر لیا۔ 11 دسمبر 1998ء کو فیروزکوہ میں تدفین کی گئی۔ مختاری کا قتل 1998ء میں اُس وقت ہوا جب ایران میں کچھ ممتاز علما اور سیاست دان خفیہ طور پر سلسلہ وار قتل ہو رہے تھے۔

## حوالہ جات

زمرہ:1942ء کی پیدائشیں
زمرہ:1998ء کی وفیات
زمرہ:ایران میں مقتول افراد
زمرہ:ایرانی شعراء
زمرہ:ایرانی مصنفین
زمرہ:ایرانی مقتولین
زمرہ:بیسویں صدی کے شعرا
زمرہ:فارسی زبان کے شعرا
زمرہ:فارسی زبان کے مصنفین
زمرہ:مشہد کی شخصیات
زمرہ:ایرانی نقاد
شمس لنگرودی

## نام
شمس لنگرودِی کا اصل نام محمد تقی جواہری گیلانی رکھا گیا تھا مگر بعد میں اُن کے والد نے کچھ تبدیلی کے ساتھ شمس کا اضافہ کر دیا۔ لنگردوی کا مادہ نسبت ایرانی صوبہ گیلان میں واقع شہر لنگرود سے ہے جہاں شمس پیدا ہوئے ۔

## شمس لنگرودی کا مقام
شمس لنگرودی بیسویں اور اکیسویں صدی عیسوی کے شاعر، مصنف اور لیکچرر ہیں۔ حال میں وہ ایرانی دار الحکومت تہران میں رہائش رکھتے ہیں اور ایک ادارہ طباعت آہنگِ دِیگر کے ایڈیٹر ہیں۔ شمس دورِ جدید میں فارسی شاعری اور تحقیق میں ایک آئیڈیل سمجھے جاتے ہیں۔

## ولادت
شمس لنگرودِی بروز جمعۃ المبارک 6 صفر المظفر 1370ھ مطابق 21 نومبر 1950ء کو صوبہ گیلان میں واقع شہر لنگرود میں پیدا ہوئے۔

## ادب فارسی میں خدمات
شمس کی پہلی تصنیف " رفتارِ تشنگی " 1976ء میں شائع ہوئی مگر وہ اُنیسویں صدی کے آٹھویں عشرے تک یعنی 1980ء تک اپنا مقام ایران کے سر فہرست ادیبوں میں نہ بنا سکے تھے۔ 1998ء می شمس کی اعلیٰ پائے کی تصنیف An Analytic History of Persian Modern Poetry کے نام سے طبع ہوئی۔ یہ سلسلہ وار 1905ء سے 1997ء تک کی زبان فارسی میں شاعری کی ترویج اور زوال کی تاریخ ہے۔

اِس کتاب کی پہلی جلد 1905ء سے 1953ء تک۔

دوسری جلد : 1953ء سے 1962ء تک۔

تیسری جلد : 1962ء تا 1970ء تک۔

چوتھی جلد : 1970ء تا 1979ء تک۔

سیناء فاضلپور نے شمس لنگرودِی کی ایک رباعی کا انگریزی ترجمہ یوں کیا ہے:

You are late Moses!

The miracle era has passed

Grant your cane to Charlie Chaplin

So we have some laughs

## شعری مجموعے

رفتار تشنگی : 1976ء۔

در مہتابی دنیا : 1984ء۔

خاکستر و بانو: 1986ء۔

جشن ناپیدا: 1988ء۔

قصیدہ لبخند چاک چاک : 1990ء۔

پنجاہ و سہ ترانہ عاشقانہ : 2004ء۔

باغبان جہنم : 2006ء۔

ملاح خیابان ھا : 2008ء۔

## تحقیق

گردباد شور جنون : 1986ء۔

مکتب بازگشت : 1993ء۔

تاریخ تحلیلی شعر نو : 1998ء۔

از جان گذشتہ بہ مقصود می رسد : 2001ء۔

## ناول

رژه بر خاک پوک : 1991ء۔

شکست خوردگان را چه کسی دوست دارد : 2008ء۔

## مضامین

از دیگران شنیدن و از خود گفتن : تاحال یہ شائع نہیں ہوا۔

## انٹرویوز

بازتاب زندگی ناتمام : یہ کچھ انٹرویوز کا مجموعہ ہے جو شمس نے 2007ء میں دیے تھے۔

## حوالہ جات

زمرہ:1950ء کی پیدائشیں
زمرہ:ایرانی شعراء
زمرہ:بقید حیات شخصیات
زمرہ:صوبہ گیلان کی شخصیات
زمرہ:بیسویں صدی کے ایرانی شعرا
زمرہ:اکیسویں صدی کے ایرانی شعرا
زمرہ:ایرانی معلمین
زمرہ:ایرانی مرد شعرا
زمرہ:ایرانی ناشرین (شخصیات)
عبدالحمید چولپان

عبد الحمید سلیمانوغلی یونسوف ،(، 1893 – 4 اکتوبر 1938) کا شمار ازبکستان کے نامور شعرا، ادیبوں اور ناول نگاروں میں ہوتا ہے، آپ ازبکستان میں اپنے اصلی نام سے زیادہ قلمی نام **چولپان** سے مشہور ہیں، آپ ازبکستان سے تعلق رکھنے والے پہلے ادیب ہیں جس نے ازبکستانی زبان کے بے شمار اصناف میں طبع آزمائی کی ہے اور ازبکستانی شاعری کے ساتھ ساتھ ڈراما نگاری، ناول نگاری اور ترجمہ کے فن میں بھی مہارت حاصل کی ہے ۔ عبد الحمید چولپان کا شمار بیسویں صدی کے ممتاز جنوب ایشیائی شاعروں اور ادیبوں میں ہوتا ہے۔ آپ وہ پہلی شخصیت ہیں جس نے ویلیم شیکسپئیر کے مشہور ڈراموں کو پہلی بار ازبکستانی زبان میں ترجمہ کیا۔

## لسانی خدمات

چولپان کی ازبکستانی زبان کے لیے خدمات کو بڑی قدر کی نگاہ سے دیکھا جاتا ہے آپ کی ادبی خدمات ازبکستان کے شاعروں اور ادیبوں کے لیے مثالی نمونہ اور معتبر حوالہ کا کام دیتی ہیں، آپ کا شمار ازبکستانی زبان کے ان اولین مصنفیں میں ہوتا ہے جنھوں نے ازبکستانی ادب میں ادبی حقیقت پسندی کو فروع دیا۔

## حالات زندگی

عبد الحمید سلیمانوغلی یونسوف 1893ء میں اندیجان، ازبکستان میں پیدا ہوئے، ان کے والد سلیمانقل ملا محمد یونسوغلی گاؤں کی ایک ہردلعزیز شخصیت تھے، چولپان نے ابتدائی تعلیم گاؤں کے ایک مدرسے سے حاصل کی اس کے بعد انھوں نے ایک روسی میڈیماسکول *توزیم* ()میں داخلہ لیا یہ ترکستان کا ایک ایلیمنٹریاسکول تھا جو غیر روسیوں کے لیے قائم کیا گیا تھا۔

1919ء سے 1920ء تک عبد الحمید چولپان نے ایک ازبکستانی اخبار ترکروستا میں بطور ایڈیٹر ان چیف کے طور خدمات انجام دیں، انھوں نے کئی اخبارات، رسائل اور میگزین کے ایڈیٹوریل انچارج بھی رہے جن میں اشتروکیوم، قزلبایروق(*The Red Flag*)، ترکستون(*Turkestan*)، بوژورواخباری(*Bukhara News*) اور درھون شامل ہیں۔

## ریاستی دہشت گردی کا نشانہ
ازبکستان کے دیگر انقلابی شاعروں اور ادیبوں عبد اللہ قودیری اور عبدالروف فطرت کی طرح ان کو بھی ریاستی دہشت گردی کا نشانہ بنایا گیا اور 1937ء میں جوزف اسٹالن کے دور حکومت میں انھیں گرفتار کیا گیا اور انھیں ملک و ملت کا دشمن قرار دے کر 4 اکتوبر 1938 کو تختہ دار پر چڑھایا گیا۔

## حوالہ جات

زمرہ:1893ء کی پیدائشیں
زمرہ:1938ء کی وفیات
زمرہ:ازبکستانی مترجمین
زمرہ:ازبکستانی ناول نگار
زمرہ:بیسویں صدی کے ازبکستانی شعرا
زمرہ:بیسویں صدی کے ازبکستانی مصنفین
زمرہ:بیسویں صدی کے مترجمین
زمرہ:بیسویں صدی کے مرد مصنفین
زمرہ:سوویتی شعراء
زمرہ:سوویتی مترجمین
زمرہ:مرد ناول نگار
زمرہ:اندیجان کی شخصیات
زمرہ:سوویتی مرد مصنفین
زمرہ:ازبکستانی مرد شعرا
آستین کا سانپ

**آستین کا سانپ**  اس شخص کو کہا جاتا ہے جو اپنے ہی مربّی کو نقصان پہنچائے۔ فارسی میں اسے مارِ آستین کہتے ہیں۔

## پس منظر
اس تشبیہ کا پس منظر یہ ہے کہ پرانے زمانے میں آستین کو جیب کے طور پر بھی استعمال کیا جاتا تھا۔ اس زمانے میں چیزیں رکھنے کے لیے ٹوپی یا عمامہ بھی استعمال ہوتا تھا، آستین بھی اور رومال کا کونہ بھی۔ امام شافعی کے بارے میں آتا ہے کہ انھوں نے اپنی قبا کی ایک آستین بہت لمبی رکھی تھی، جبکہ دوسری چھوٹی تھی۔ کسی نے وجہ پوچھی تو انھوں نے کہا کہ یہ لمبی آستین میں کاغذات رکھنے کے لیے استعمال کرتا ہوں۔ اس نے کہا کہ پھر دوسری آستین بھی اتنی ہی بڑی رکھیں۔ انھوں نے کہا نہیں یہ فضول خرچی ہوگی۔
'
اندازہ یہ ہے کہ جن لوگوں کو سانپ پالنے کا شوق ہوتا تھا، وہ اپنے پالتو سانپ کو سفر کے دوران میں اپنی آستین میں رکھتے تھے۔ اس طرح سانپ آرام سے رہتا تھا۔ یہ پالتو سانپ جسامت میں چھوٹا ہی ہوتا ہوگا۔ مصر کے علاقے میں ایک زہریلا کوبرا پایا جاتا ہے جسے انگریزی میں ایسپ (asp) کہتے ہیں۔ اسے معزّز مجرموں کو سزائے موت دینے کے لیے استعمال کیا جاتا تھا۔ اس کی لمبائی 18 سے 20 انچ کے درمیان میں ہوتی ہے چنانچہ اسے آستین میں آسانی سے رکھا جا سکتا ہے۔ روایات میں آتا ہے کہ قلوپطرہ نے اسی پالتو سانپ سے خود کو ڈسوا کر خود کشی کی تھی۔

## حوالہ جات

زمرہ:اردو محاورے
زمرہ:انگریزی محاورے
زمرہ:پہاڑی وعظ
زمرہ:جانوروں کی کہانیاں
زمرہ:حکایات
افغانستان کی اسلامی فتح

**[[افغانستان]] کی اسلامی فتح**(642ء-870ء) کے درمیان ایران کی اسلامی فتح کے بعد ہوئی جب عرب مسلمانوں نے قادسیہ، ولاجہ اور نھاوند کی جنگیں جیتیں۔ اس وقت افغانستان میں ہندو مت، زرتشتیت اور بدھ مت کے پیروکار بستے تھے۔ ہندووں اور بدھووں کے زیراثر علاقہ کابل شاہی کہلاتا تھا۔ غزنوی دور تک تقریبا تمام افغانستان اسلام قبول کر چکا تھا۔

زمرہ:اسلامی فتوحات
زمرہ:قرون وسطی میں افغانستان
زمرہ:عرب
زمرہ:خلافت عباسیہ کی شمولیت کی جنگیں
زمرہ:ابتدائی مسلم فتوحات
زمرہ:خلافت راشدہ کی شمولیت کی جنگیں
زمرہ:ویکی ڈیٹا سے مختلف مختصر وضاحت
زمرہ:عرب گروہات
زمرہ:افغانستان کے نسلی گروہ
زمرہ:سلطنت غزنویہ
زمرہ:غوری خاندان
زمرہ:پشتون شخصیات
زمرہ:افغانستان کی عسکری تاریخ
زمرہ:افغانستان کی جنگیں
زمرہ:افغانستان کی سلطنتیں اور مملکتیں
زمرہ:خلافت عباسیہ کے حملے
زمرہ:ایشیا میں ساتویں صدی
زمرہ:ساسانی سلطنت کی جنگیں
زمرہ:تاریخ مغربی ایشیا
پورس کے ہاتھی

وہ لوگ جو دشمن کی صف کو پل بھر میں مٹی کا ڈھیر بنا دیں۔ انھیں پورس کے ہاتھیوں سے تشبیہ دی جاتی ہے۔

## پس منظر
آج سے 2500 سال پہلے، سکندر نے ملک گیری کی ہوس میں اس علاقے پرحملہ کیا جو آج پاکستان کہلاتا ہے۔ اس علاقے کے بہادر مہاراجا پورس نے اس کے مقابلے کے لیے ایک زبردست فوج تیّار کی۔ اس فوج کی اہم ترین چیز ہاتھیوں کا دستہ تھی۔ مورخین لکھتے ہیں کہ اس دستے میں سو یا زیادہ اس سے بھی زیادہ ہاتھی تھے۔
'
اس زمانے کی جنگ میں ہاتھی پر بیٹھے ہوئے سورما تک پہنچنا بہت مشکل تھا۔ جبکہ ہاتھی شمشیر زنوں، شہسواروں، تیر اندازوں اور نیزہ بازوں کو خاطر میں نہ لاتے ہوئے دشمن کی صفوں کو تہس نہس کر دیتے تھے۔جب یونانیوں نے حملہ کیا تو ہاتھیوں نے سپاہیوں کو کچل ڈالا۔ اور سکندر کو شکست خوردہ اور پورس کو فاتح ٹھہرایا۔ دریائے جہلم کے کنارے لڑی جانے والی اس جنگ میں مہاراجا نے بہادری کے جوہر دکھائے اور سکندر اور اُسکی فوج کو بھاگنے پر مجبور کر دیا۔ ۔ سکندر کی زندگی کی یہ آخری جنگ تھی۔ وہ اس جنگ میں برچھا لگنے سے زخمی ہوا اور پانچ دن بعد مقدونیہ واپس جاتے ہوئے مر گیا۔

زمرہ:محاورے
بخشو بی بلی

**بخشو بی بلی** چوہا لنڈورا ہی بھلا ہے۔
## پس منظر
اس کا پس منظر یہ ہے کہ ایک بلّی کی نظر اپنے محلّے /گھر کے ایک چوہے پر تھی۔ چوہا ہوشیار تھا۔ ہاتھ نہیں آتا تھا۔ اس پر بلّی نے اس سے دوستی کا ڈھونگ رچایا۔ چوہا اس کی باتوں میں آگیا اور قریب جاکر آنکھیں مٹکا مٹکا کر باتیں کرنے لگا۔ بلّی نے اس سے چوہیا کی خیر خیریت پوچھی۔ ابھی چوہا جواب دے ہی رہا تھا کہ بلّی بولی اے لو وہ بھی آ گئی۔ چوہے نے پلٹ کر دیکھا تو بلّی نے جھپٹّا مارا۔ چوہے کو پیچھے کسی کو نہ پاکر خطرے کا لاشعوری احساس ہوا اور وہ بھاگا۔ بلّی کا پنجہ اس کی دم پر پڑا اور دم ٹوٹ گئی۔ چوہا بھاگ کر اپنی بل میں جا چھپا۔
'
اب بلّی ٹوٹی ہوئی دم اٹھا کر بل کے پاس گئی۔ چوہا دبک کر دیکھ رہا تھا۔ بلّی بولی ارے دوست تم بھاگ کہاں گئے۔ میں تو تمھارے ساتھ یونہی مذاق کر رہا تھا۔ آؤ اب باہر آؤ تو میں دم دوبارہ لگا کر مرہم پٹّی کیے دیتی ہوں۔ چوہے کو عقل آ چکی تھی اس لیے اس نے کہا "بخشو بی بلی چوہا لنڈورا ہی بھلا"

زمرہ:محاورے
نہ نو من تیل ہو گا

نہ نو من تیل ہو گا نہ رادھا ناچے گی۔
## مطلب
جب کسی کام کو نہ کرنا ہو تو اس کے اہتمام کی شرائط اتنی کڑی بیان کی جاتی ہیں کہ نہ شرائط پوری ہوں نہ کام کرنا پڑے۔ اسے کہتے ہیں نہ نو من تیل ہوگا نہ رادھا ناچے گی۔
## پس منظر
رادھا، رادھیکا، رادھا رانی یا شریمتی رادھیکا ہندوؤں کی روایتی مذہبی داستانوں میں عورت کا اہم ترین کردار ہے جو شری رام کرشن کے ساتھ مل کر مدھو بن میں گنگا کنارے ناچتی تھی اور جس میں بہت سی گوپیاں بھی حصّہ لیتی تھیں۔ اس قسم کے ناچ چاندنی رات میں رات رات بھر ہوتے تھے۔ واضح رہے کہ گوپیاں وہ گوالنیں تھیں جن کے گاؤں میں سری کرشن کی بچپن سے پرورش ہوئی تھی۔ ان کا ماموں اس علاقے کا ظالم راجا تھا، جسے جوتشیوں نے بتایا تھا کہ آٹھواں اوتار اس کی بہن کے گھر جنم لے گا اور اس کی حکومت ختم کر دے گا۔ اس سے بچانے کے لیے ماں باپ نے کرشن کی پیدائش کو چھپا کر ان کو پالنے کے لیے گوالوں کے حوالے کر دیا تھا۔ یہاں رادھا بھی ایک گوپی تھی۔ جو بعد میں دیوی بنا دی گئی۔
'
اس رات بھر کے رقص و موسیقی میں کرشن اور رادھا کلا کے کلیان دکھایا کرتے تھے اور ہر ممکن و ناممکن چیز کی کلا کرتے تھے۔ اس لحاظ سے رادھا کا ناچ ایک سب سے انوکھی چیز بن گیا۔
'
کہتے ہیں کہ کسی راجا نے رادھا کو اپنے محل میں ناچ دکھانے پر مجبور کرنا چاہا، مگر رادھا کا ناچ صرف کرشن کے لیے ہوتا تھا۔ وہ راجا کو انکار بھی نہیں کرنا چاہتی تھی کہ وہ دشمنی پر اتر آئے گا۔ اس لے اس نے راجا سے کہا جس ناچ کی آپ نے فرمائش کی ہے اس کے لیے تو چپّے چپّے پر دیے روشن کرنے کی ضرورت ہوگی۔ اور اتنے دیے جلانے کے لیے نو من تیل درکار ہوگا۔ نو من تیل کہاں سے آتا، چنانچہ رادھا کی شرط پوری نہیں ہوئی اور اسے ناچ نہیں دکھانا پڑا۔
'

زمرہ:محاورے
زلفيہ اسرائيل قيزى

**زلفیہ** ( **'، پورا نام **زلفيہ اسرائيل قيزى'''، 1915–1996 تاشقند سے تعلق رکھنے والی ایک مشہور ازبکستانی شاعرہ و ادیبہ ہیں اس کا نام فارسی زبان کے لفظ  سے لیا گیا ہے جس کے معنی خوبصورت بال کے ہیں، عموما شاعر اپنی محبونہ کے بالوں کو زلف سے تشبیہ دیتے ہیں اور ان کے زلفوں کے اسیر ہوجاتے ہیں۔ اسرائیل قیزی کا نام زلفیہ ان کے والدین نے ان کے گھنگریالے ااور خوبصورت بالوں کو مد نظر رکھتے ہوئے رکھا تھا

## شاعری

زلفیہ کی شاعری کا پہلا نمونہ 17 جولائی 1931ء میں ایک ازبکستنانی اخبار اشچی میں شائع ہوا جسے بہت پسند کیا گیا اور آپ کا ازبکستانی زبان میں پہلا شعری مجموعہ حیات ورق لاری("Pages of Life") سنہ 1932ء میں شایع ہوا جسے ادبی حلقوں میں کافی پزیرائی ملی۔

## ادارت

1938ء سے زلفیہ نے ملک کے کئی اشاعتی اداروں کے ساتھ کام کیا اور ایڈیٹر و چیف ایڈیٹر کے عہدے پر فائز رہے، اپنے شوہر عالم جان کی ناگہانی روڈ اکسیڈنٹ کی وجہ سے انتقال کے بعد انھوں نے اپنی کئی ادبی تخلیقات ان سے منسوب کیں، 1953ء میں انھوں نے کمیونسٹ پارٹی کے ساتھ منسلک ہو گئے اور سودات میگزین کے مدیر رہے۔

## سرکاری دورے

زلفیہ نے 1956ء میں انھوں نے روسی ادیبوں، شاعروں اور صحافیوں کے وفد جس کی قیادت کونسٹنٹن سیمونوف کر رہے تھے کے ساتھ ایشئین رائٹرز کانفرنس نئی دلی کا سرکاری دورہ کیا اور 1957ء میں انھوں نے ایشیائی-افریقی سالیڈارٹی کانفرنس منعقدہ قاہرہ میں بطور سرکاری ڈیلیگیٹ شرکت کی۔

## ایوارڈ
* زلفیہ کو 1965ء میں ازبکستان کا قومی شاعر کا اعزاز عطا کیا گیا
* 1984ء میں انھیں ھیرو آف سوشلسٹ لیبر کا اعزاز دیا گیا
* 1976ء میں انھیں روسی حکومت کا اعزاز دیا گیا
* 1999ء میں ان کے انتقال کے بعد خواتین کے لیے ازبک حکومت نے ان کے نام سے منسوب ازبک نیشنل ایوارڈ کا اجرا کیا

## حوالہ جات

## بیرونی روابط
* سوانح عمری (روسی)
* زلفیہ ایوارڈ

زمرہ:1915ء کی پیدائشیں
زمرہ:1996ء کی وفیات
زمرہ:ازبکستانی شاعرات
زمرہ:ازبکستانی مصنفات
زمرہ:بیسویں صدی کی مصنفات
زمرہ:بیسویں صدی کے ازبکستانی شعرا
زمرہ:تاریخ ازبکستان
زمرہ:تاشقند کی شخصیات
زمرہ:سوویتی شعراء
زمرہ:سوویت شاعرات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے ازبکستانی مصنفین
زمرہ:سوویتی مصنفات
زمرہ:تاشقند کی وفیات
زمرہ:قلمی نام استعمال کرنے والی مصنفات
زمرہ:آرڈر آف لینن کے وصول کنندگان
محاورے

## الف مد
* آستین کا سانپیہ محاورہ عام طور پر ایسے لوگوں کے لیے استعمال کیا جاتا ہے کہ جو کسی شخص کی دی ہوئی آسائشوں سے فائدہ اٹھا کر آسائشیں دینے والے شخص کے ساتھ ہی کوئی ایسی حرکت کرے جو اس کے نقصان کا باعث ہو یا آسائشیں دینے والے کو قلبی صدمہ پہنچائے۔ مثال کے طور پر:   سلیم صاحب نے ارشد کو پال پوس کر بڑا کیا مگر ارشد نے ان کی ساری دولت ہڑپ لی ارشد تو آستین کا سانپ نکلا۔

## ب
بخشو بی بلی:خشو بی بلی چوہا لنڈورا ہی بھلا
## پ
* پورس کے ہاتھی
## ن
* نہ نو من تیل ہو گا: نہ نو من تیل ہو گا نہ رادھا ناچے گی

## م
* میں جانتا ہوں کہ میں کچھ نہیں جانتا، سقراط


زمرہ:اقتباسات
زمرہ:الفاظ اور جملے
ایوگینی یوتوشینکو

**ایوگینی یوتوشینکو **  (پیدائش: 18 جولائی، 1933ء ) روس کے نامور مصنف، شاعر، ڈراما نویس، فلمی ہدایتکار، اداکار اور مضمون نگار تھے۔

## حالات زندگی و تخلیقی دور
ایوگینی یوتوشینکو 18 جولائی، 1933ء کو ارکتسک اوبلاست، سائبیریا، سوویت یونین میں پیدا ہوئے۔ ایوگینی یوتوشینکو سائبیریا میں جلاوطن چوتھی یوکرینی نژاد نسل سے تعلق رکھتے تھے۔ دوسری جنگ عظیم کے بعد ماسکو چلے گئے۔ انھیں گورکی انسٹی ٹیوٹ برائے عالمی ادب ماسکو میں تعلیم کے لیے مدعو کیا گیا اور 1953ء میں جوزف اسٹالن کی وفات کے بعد شہرت حاصل کی۔ انھوں نے شاعری میں ولادیمیرمایاکوفسکی اور سرگیئی یسینن کی بے باکی، عام اور غیر شعرانہ زبان کو بحال کیا۔ 1961ء ان کی نظم **Baby Yar** جرمن نازیوں کی طرف سے 34،000 یوکرینی یہودیوں کی ہلاکت پر سوگ کو موضوع بنایا گیا ہے۔ ایوگینی یوتوشینکو مغرب سے ثقافتی روابط کو فروغ دینے کے لیے ریاستہائے متحدہ امریکا اور یورپ سفر بھی کیا اور وہاں مشاعروں میں شرکت کی۔ روس میں ان کا پہلا ناول 1972ء میں شائع ہوا،1982ء میں اس کا ترجمہ **Wild Berries** کے نام سے شائع ہوا۔ 1991ء میں **مجموعۂ نظم** 1952ء – 1990ء شائع ہوا۔ ایوگینی یوتوشینکو کو 2007ء میں نوبل انعام برائے ادب کے لیے نامزد کیا گیا۔

## تصانیف
* 1961ء – Baby Yar
* 1963ء – Selected Poetry
* 1965ء – The Bratsk Station
* 1966ء – Poems
* 1966ء – Poems Chosen by the Author
* 1966ء – The City of the Yes and the City of the No and Other Poems
* 1982ء – Under the Skin of the Statue of Liberty
* 1984ء – Wild Berries
* 1991ء - مجموعۂ نظم 1952ء – 1990ء

## اعزازات
* 1969ء - آرڈر آف دی بیج آف آنر 
* 1969ء - آرڈر آف دی ریڈ بینر آف لیبر 
* 1984ء - سوویت ریاستی انعام 
* 2000ء - تمغا اعزاز روسی سائنس اکادمی 
* 2010ء - روسی فیڈریشن ریاستی انعام 
* آرڈر آف میرٹ فار فادرلینڈ 
* 2013ء - شاعر انعام
* 2007ء - نامزدگی نوبل انعام برائے ادب

## اداروں سے وابستگی
* اعزازی رکن روسی اکادمی برائے فنون 

## حوالہ جات

زمرہ:1933ء کی پیدائشیں
زمرہ:2017ء کی وفیات
زمرہ:اکیسویں صدی کے روسی شعرا
زمرہ:اکیسویں صدی کے مرد مصنفین
زمرہ:بیسویں صدی کے روسی شعرا
زمرہ:بیسویں صدی کے مرد مصنفین
زمرہ:جامعہ پٹسبرگ کے فکیلٹی
زمرہ:روسی زبان کے شعرا
زمرہ:روسی شخصیات
زمرہ:روسی شعراء
زمرہ:روسی مرد ناول نگار
زمرہ:روسی منظر نویس
زمرہ:روسی ناول نگار
زمرہ:سوویتی شعراء
زمرہ:مرد منظر نویس
زمرہ:اکیسویں صدی کے روسی مصنفین
زمرہ:اموات بسبب سرطان گردہ
زمرہ:روسی مرد شعرا
زمرہ:سوویتی مرد مصنفین
زمرہ:سوویتی ناول نگار
زمرہ:سوویتی منظر نویس
زمرہ:روسی مرد مصنفین
زمرہ:ویکی ڈیٹا سے مختلف مختصر وضاحت
زمرہ:سوویتی مرد شعرا
زمرہ:اپریل 2017ء کی وفیات
زمرہ:ریاستہائے متحدہ میں سرطان سے اموات
زمرہ:سوویتی ہدایتکار
زمرہ:آپ بیتیاں
زمرہ:روسی-زبان کا ادب
زمرہ:سوویتی ادب
زمرہ:تالسا، اوکلاہوما کی شخصیات
زمرہ:ناول
زمرہ:ماسکو کے مصنفین
زمرہ:روسی فلم ہدایت کار
زمرہ:سوویتی فلمی اداکار
زمرہ:ریاستہائے متحدہ میں سرطان گردہ سے اموات
جنگ نہاوند

قادسیہ کی لڑائی یا جنگ قادسیہ مسلمانوں کے دوسرے خلیفہ عمر فاروق کے دور میں عرب مسلمانوں اور ایران کے درمیان ہوئی۔ اس میں مسلمانوں کی فتح ہوئی۔

## حوالہ جات

زمرہ:صوبہ ہمدان کی تاریخ
زمرہ:فارس کی اسلامی فتوحات
زمرہ:ساسانی سلطنت سے وابستہ معرکے
زمرہ:خلافت راشدہ سے وابستہ معرکے
زمرہ:ویکی ڈیٹا سے مختلف مختصر وضاحت
زمرہ:شہرستان نہاوند
زمرہ:21ھ
زمرہ:ایشیا میں 640ء کی دہائی
زمرہ:ایشیا میں 642ء
زمرہ:تاریخ اسلام
زمرہ:642ء
زمرہ:عرب ثقافت
جنگ ولجہ

**جنگ ولاجہ** میسو پوٹیمیا میں خلافت راشدہ کے دور میں خالد بن ولید کی قیادت میں عربوں اور ساسانی سلطنت کے درمیان مئی 633ء میں لڑی گئی، جس میں مسلمانوں کو فتح ہوئی۔

## حوالہ جات

زمرہ:633ء
زمرہ:633ء میں تنازعات
زمرہ:ایشیا میں 633ء
زمرہ:بین النہرین کی مسلم فتوحات
زمرہ:خالد بن ولید کی جنگیں
زمرہ:خلافت راشدہ میں 630ء کی دہائی
زمرہ:ساسانی سلطنت کی جنگیں
زمرہ:ساسانی سلطنت سے وابستہ معرکے
زمرہ:فارس کی اسلامی فتوحات
زمرہ:خلافت راشدہ سے وابستہ معرکے
زمرہ:اہل فارس سے وابستہ معرکے
شعریٰ یمانی

الفاکینس میجورس یا ستارہ کلب (کتا) کے نام سے بھی معروف
رات کے دوران آسمان پر طلوع ہو نے والا سب سے چمکدار ستارہ ہے اس کی ظاہری بصری شدت() منفی 1 اشاریہ 44 ہے۔ یہ ایک دوہرا سیارہ(بائنری سٹار) ہے۔ اس کی روشنی نیلی اور سفید ہے جو سورج سے چوبیس گنا زیادہ ہے۔ نظام شمسی سے اس کا فاصل تقریباً آٹھ نوری سال ہے جو سورج سے قریب ترین ستارے کے مسافت سے ب دوگنی ہے۔ اس کا یہ نام یونانی زبان کے ایک لفظ سے آیا ہے جس کے معنی چمکتا ہوا یا ابلتا ہوا کے ہیں۔
قدیم مصری لوگ سیریس کو سوتھیس کے نام سے جانتے تھے اور انھیں معلوم تھا کہ یہ ستارہ ہر صبح طلوع ہوتا ہے نیز انھیں ایک عرصے تک اس بات پر اعتقاد تھا کہ دریائے نیل میں آنے والے سیلاب اسی ستارے کی وجہ سے آتے ہیں۔ قدیم اہل روما کے ہاں گرمیوں کے شدید ایام اسی ستارے سے منسوب تھے اور وہ ان ایام کو ایام سگ کہتے تھے۔
سیریس کے دوہرے ستارہ ہونے کا علم سب سے پہلے جرمن ماہر فلکیات فریڈریک ولہم بیسل کو 1844 میں ہوا۔ انھوں نے اپنے مشاہدے میں اخذ کیا کہ یہ ستارہ آسمان پر اپنے ہمسائیوں میں ایک لہری راستے پر گامزن ہے اور یہ اس بات کا ثبوت ہے کہ اس کا ایک ساتھی ستارہ بھی موجود ہے۔ اسکاچکر لگانے کا دورانیہ 50 برس تک محیط ہے۔ اس کے ساتھی ستارے کو 1862 میں امریکی فلکیات دان الوان کلارک نے دریافت کیا تھا۔
اسی مدار میں موجود ایک اور سیارے ایک بڑے ٹیلی سکوپ سے دیکھا جا سکتا ہے سیریس اپنے ساتھی ستارے کے ہمراہ عجیب طور پر ایک مدار میں گردش کرتے ہیں اور ان کے مابین موجود فاصلہ زمین اور سورج کے درمیان میں موجود فاصلے سے 20 گنا ذائد ہے۔ اور یہ دریافت کیا گیا سب سے پہلا بونا سفیدستارا ہے۔

## حوالہ جات

زمرہ:باضابطہ ناموں والے ستارے
زمرہ:ثنائی ستارے
زمرہ:دیومالائی کتے
زمرہ:عالمی ریکارڈ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
فارس کی اسلامی فتح

قادسیہ اور نہاوند کی لڑائی کے بعد عرب مسلمانوں نے ایران پر قبضہ کر لیا یوں خلیفہ دوم عمر فاروق کے دور میں ایران فتح ہو گیا۔ ایران میں ساسانی سلطنت بھی اپنے انجام کو پہنچی۔ اس کے ساتھ ہی زرتشتیت کا ایران سے خاتمہ ہو گیا۔

## پس منظر
ایران کی ساسانی سلطنت کئی دہائیوں سے اپنے دشمنوں کے ساتھ نبردآزما تھی جس کی وجہ سے اس نے اپنی افرادی قوت کھو دی تھی۔ سیاسی انحطاط وجہ سے سلطنت مزید کمزور ہو گئی۔ عرب مسلمانوں نے 633ء میں بین النہرین پر خالد بن ولید کی سربراہی میں حملہ کیا۔ بین النہرین ساسانی سلطنت کا سیاسی اور ثقافتی گڑھ تھا۔ دوسرا مرتبہ سعد بن ابی وقاص کی سربراہی میں 636ء میں کیا گیا جو قادسیہ کی لڑائی کے نام سے مشہور ہے۔ اس کے ساتھ ہی ساسانی سلطنت کا مغربی ایران پہ قبضہ ختم ہو گیا۔ 642ء میں خلیفہ دوم نے ساسانی سلطنت پر قبضے کا حکم دیا اور 651ء تک عرب مسلمانوں نے اسے مکمل فتح کر لیا۔

## حوالہ جات

زمرہ:ابتدائی مسلم فتوحات
زمرہ:اسلامی فتوحات
زمرہ:ایران میں ساتویں صدی
زمرہ:تاریخ مغربی ایشیا
زمرہ:فارس کی اسلامی فتوحات
محمد موسی شفيق

**محمد موسٰی شفیق** (1932-1979) افغانستان کے وزیر اعظم، سیاست دان اور ایک ممتاز افغانی شاعر ہیں، سیاست دان سے زیادہ وہ اپنی شاعری اور ادبی وابستگی کی وجہ سے ہر خاص و عام مقبول ہیں،1971ء میں ان کو وزیر خارجہ کا قلمدان سونپا گیا اور سنہ 1972ء میں ان کو افغانستان کا وزیر اعظم چنا گیا، بدقسمتی سے جب 17 جولائی 1973ء کو محمد ظاہر شاہ انے اقتدار سنبھالا ان کو دو دفعہ اپنے منصب سے ہاتھ دھونا پڑا اور محمد داود خان کے دور حکومت میں ان کو ملک کی سالیمت کے لیے خطرہ قرار دے کر ساتھیوں سمیت گرفتار کیا گیا، افغانستان میں قائم کمیونسٹ حکومت نے 1979ء میں ان کو دیگرساتھیوں کے ساتھ ان کو بھی غداری کے جرم میں پھانسی دی گئی۔

## حالات زندگی
محمد موسٰی شفیق 1932ء میں ضلع کاما، صوبہ ننگرہار، افغانستان میں پیدا ہوئے، آپ افغانستان کے ممتاز سیاست دان، بیوروکریٹ اور مذہبی رہنما مولوی محمد ابراہیم کے صاحبزادے ہیں۔

## تعلیم

محمد موسٰی شفیق کابل عربی مذہبی پبلک ہائی اسکول سے گریجویشن تک تعلیم حاصل کی اور ایم اے جامعہ الازھر مصرسے حاصل کی اور جامعہ کولمبیا، نیویارک ریاستہائے متحدہ امریکا سے ایک بار پھر ایم کیا۔"

## وزیر اعظم

بحیثیت وزیر اعظم افغانستان انھوں نے منشیات کے خاتمے کے لیے اہم کردار ادا کیا اور افغانستان سے امریکا منشیات اسمگل کرنے والوں کا قلع قمع کیا اور اس سلسے میں انھوں نے ریاستہائے متحدہ امریکا سے تحریری معاہدہ بھی کیا، محمد موسٰی شفیق صرف سات مہینے کے لیے افغانستان کے وزیر اعظم کے عہدے پر فائز رہے۔
.

## وفات

محمد موسٰی شفیق کا انتقال پھانسی کی وجہ سے ہوا، حکومت وقت کے خلاف بولنا اور ان کے خلاف احتجاج کرنا جہاں محمد موسٰی شفیق کے لیے جان لیوا ثابت ہوا وہاں ان کے ساتھی بھی حکومت کا ساتھ نہ دینی کی پاداش میں گرفتار کرلئے گئے اور کمیونسٹ حکومت نے 1979ء میں محمد موسی شفیق کو ان کے کئی ساتھیوں کے ساتھ پھانسی دے دی۔

## حوالہ جات

زمرہ:1932 کی پیدائشیں
زمرہ:1979 کی وفیات
زمرہ:افغان شاعر
زمرہ:افغانستان
زمرہ:افغانستان کے وزارائے اعظم
زمرہ:افغانستان میں پھانسیاں
زمرہ:بیسویں صدی کے شعرا
زمرہ:صوبہ ننگرہار کی شخصیات
زمرہ:فاضل جامعہ الازھر
زمرہ:فاضل جامعہ کولمبیا
افغانستان کے وزرائے اعظم

زمرہ:افغان سیاست اور حکومتی سانچے
†
زمرہ:ایشیائی حکومتی سانچے
پروین اعتصامی

**پروین اعتصامی** بروز ہفتہ یکم صفر المظفر 1325ھ مطابق 16 مارچ 1907ء کو شہر تبریز میں پیدا ہوئیں۔ ماہر لسانیات علی اکبر دہخدا کے مطابق پروین اعتصامی کا اصل نام " رخشندہ " تھا۔

## والدین و حیات

پروین کے والد اعتصام الملک مرزا یوسف اعتصامی تھے  پروین کے داد مرزا ابراہیم خان مصطفوی اعتصام الملک تھے جو شہر آشتیان صوبہ مرکزی سے ہجرت کرکے تبریز آ گئے تھے۔ بعد ازاں شہنشاہ ناصرالدین شاہ قاچار کے حکم پر انھیں وزارت خزانہ در صوبہ آذربائیجان میں مقرر کیا گیا۔ پروین کے چار بھائی تھے۔ پروین کی والدہ کا 1973ء میں اِنتقال ہوا۔

## تعلیم کا حصول
بعد میں یہ خاندان تبریز سے تہران چلا آیا اور یہاں پروین نے ابتدائی تعلیم حاصل کی۔
تہران میں پروین نے امریکن گرلز کالج میں تحصیل علم کیا۔ 1924ء میں اِیران بیتھل اسکول سے گریجویشن کیا۔

## 1926ء سے 1941ء تک کے حالات

1926ء میں پروین کو اِیران کے شاہی دربار سے مستقبل کی ملکہ کی اتالیق کے عہدے کی پیشکش کی گئی مگر پروین نے اِنکار کر دیا۔
1934ء میں پروین کی شادی ہوئی اور وہ کرمان شاہ منتقل ہوگئیں۔ مگر یہ شادی صرف دس ہفتوں تک رہ سکی اور وہ واپس تہران آگئیں۔
1938ء-1939ء میں وہ کافی مہینے ایک لائبریری " دانش گاہِ سرائے عالی " میں ملازمت کرتی رہیں جو اَب تہران کی تربیت معلم یونیورسٹی کہلاتی ہے۔
1938ء میں پروین کے والد مرزا یوسف اعتصامی آشتیانی کا اِنتقال ہوا جب پروین کی عمر 31 سال تھی۔

## پروین اعتصامی بحیثیتِ شاعرہ

پورین سات یا آٹھ سال کی تھیں جب اُن کا شاعری میں ذوق نمایاں ہونے لگا تھا۔ اُن کے والد نے اُن کا یہ ذوق دیکھتے ہوئے حوصلہ افزائی کی۔ 1921ء-1922ء میں اُن کی پہلی ایک شعری نظم ایک رسالہ بہار میں چھپی۔
1935ء میں پروین کا شعری مجموعوں پر مبنی دِیوان شائع ہوا جس میں 156 نظمیں تھیں۔ اِس دیوان کے لیے ایک تقریظ مشہور فارسی شاعر محمد تقی بہار نے بھی لکھی۔

1941ء میں پروین کے اِس دِیوان کا دوسرا ایڈیشن اُن کے بھائی مرزا ابو الفتح اعتصامی نے پروین کی وفات کے بعد شائع کیا۔ یہ ایڈیشن سابقہ کے مقابلے میں ضخیم تھا، اِس میں 209 مختلف شعری مرکبات جن میں قصیدہ، غزل، قطع اور رباعیاں شامل تھیں اور کل اشعار کی تعداد 5606 تھی۔

اپنی مختصر سی حیات میں پروین بڑے شعرا کے مدِ مقابل آ گئی تھیں۔ اُن کی شاعری میں فارسی کے کلاسیکی دور کی جھلک واضح دکھائی دیتی ہے۔ اُن کے شعری مجموعوں میں 42 قصیدے اور قطع ایسے ہیں جن کا کوئی عنوان منتخب نہیں کیا گیا۔ یہ قدیم فارسی شعرا سنائی اور ناصر خسرو کی مطابقت رکھتے ہیں۔ بعض دوسرے قصیدے فطرت، حالات زندگی کو نمایاں کرتے ہیں۔ پروین کے دِیوان میں کچھ غزلیں عشیقہ زندگی کے متعلق بھی ہیں جو اُن کے رومان پسند ہونے کی نشان دہی کرتی ہیں۔

پروین کے دِیوان میں مناظرے کی شاعری زیادہ مفصل انداز میں پائی جاتی ہے۔ مناظرے کے انداز میں کل 65 نظمیں موجود ہیں۔

## وفات
پروین اعتصامی کا اِنتقال 34 سال کی عمر میں بروز ہفتہ 8 ربیع الاول 1360ھ مطابق 5 اپریل 1941ء کو شہر قم، ایران میں ہوا۔ پروین کو قم میں اُن کے والد کے قریب دفن کیا گیا۔

## حوالہ جات

زمرہ:1906ء کی پیدائشیں
زمرہ:1941ء کی وفیات
زمرہ:ایرانی شعراء
زمرہ:ایرانی مصنفات
زمرہ:بیسویں صدی کی مصنفات
زمرہ:بیسویں صدی کے شعرا
زمرہ:بیسویں صدی کے مصنفین
زمرہ:فارسی زبان کے شعرا
زمرہ:ایرانی شاعرات
زمرہ:ایرانی مصنفین
زمرہ:حرم فاطمہ معصومہ میں مدفون شخصیات
زمرہ:بیسویں صدی کے ایرانی شعرا
زمرہ:بیسویں صدی کی ایرانی مصنفات
زمرہ:فارسی شعرا
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:ایرانی مہتممین کتب خانہ
زمرہ:ایران میں تدفین
زمرہ:خواتین
زمرہ:فارسی ادب
سبطین رضا خان

امین شریعت **سبطین رضا** خان قادری بریلوی

## ولادت
امین شریعت علامہ مفتی محمد سبطین رضا خان بریلوی اعلیحضرت امام احمد رضا محدث بریلوی کے خاندان کی بلند و بالا شخصیت، برادر اعلیٰ حضرت استاذ زمن حسن رضا خاں کے پوتے تھے۔ نومبر1927ء کو محلہ سودا گران بریلی شریف میں پیدا ہوئے۔

## تعلیم و تربیت
آپ چونکہ ایسے گھرانے میں پیدا ہوئے جس خاندان کے علم کا شہرہ آج بھی چہار دانگ علم میں خوب ہوتا ہے اس لیے اپ کی تعلیم کی ابتدا آپ کے گھر سے ہی ہوئی، بریلی شریف میں ہی دار العلوم مظہر اسلام سے سند فضیلت حاصل کی اور جدید علوم مسلم یونیورسٹی علی گڑھ سے حاصل کیے۔ آپ کے مشہور اساتذہ حسنین رضا خاں بریلوی، صدر الشریعہ بد رالطریقہ امجد رضا اعظمی، مصنف قانون شریعت، شمس العلماء شمس الدین جعفری جونپوری اور حافظ عبد الرؤف بلیاوی وغیرہ ہیں۔ اس کے علاوہ آپ نے مفتی اعظم ہند علامہ مصطفیٰ رضا بریلوی سے بھی علمی و روحانی فیض حاصل فرمایا۔ آپ مفتی اعظم ہند کے مرید و خلیفہ تھے۔

## تدریسی خدمات
امین شریعت نے درس و تدریس کا آغاز دار العلوم مظہر اسلام سے فرمایا پھر مدرسہ اشاعت الحق ہلدوانی ضلع نینی تال، جامعہ عربیہ اسلامیہ ناگ پور اور مدرسہ فیض الاسلام کیش کال ایم پی وغیرہ میں تدریسی خدمات انجام دیں۔

کانکیر ضلع بسترچھتیس گڑھ آپ نے اپنا مسکن بنایا اور آپ نے اس جگہ کو دیکھ کر فرمایا تھا کہ یہ تو وہی جگہ ہے جس کو میں خواب میں دیکھ چکا ہوں وہاں آپ نے دین و سنیت کی خدمت کی جہالت کو دور کیا وہاں جہالت کا اتنا غلبہ تھا کہ پڑھے لکھے لوگ آسانی سے دیکھنے کو نہیں ملتے تھے۔ نا خواندگی کا اندازہ اس واقعہ سے لگایا جا سکتا ہے کہ آپ کے پاس ایک گوشت بیچنے والا آیا اور کہنے لگا کہ اس چھری پر پڑھ دیجیے اس کا مقصد یہ تھا کہ جب چھری پر پڑھ کر پھونک دیا جائے گا تو کبھی اس پر بسم اللہ پڑھنے کی ضرورت نہیں پڑے گی۔ حضرت نے وہاں ایسی محنت کی کہا جاتا ہے کہ اب وہاں بہت کثرت سے علمائے کرام پائے جاتے ہیں۔

## تبلیغی خدمات
تبلیغ اسلام کی خاطر آپ نے اپنا چین و سکون عیش و آرام سب کچھ قربان فرمادیا تھا گھر گھر جاکر لوگوں میں تبلیغ فرماتے تھے ایک واقعہ میں نے حضرت کے بارے میں سنا کہ جب آپ صبح کو سائکل سے نکلتے تو سفید کپڑے زیب تن فرماتے وہاں کی مٹی ہلکی سرخ (اینٹوں کے رنگ کی) ہونے کی وجہ سے شام تک وہ کپڑے سرخ ہو جایا کرتے تھے۔

جی ہاں حضور امین شریعت قدس سرہ بلند اخلاق، پاکیزہ کردار، اسلاف کی امانتوں کے سچے وارث و جانشین، علم و عمل کا پیکر، سدق و صفا اور استقامت کے جبل عظیم تھے انھوں نے سادہ مکان کے اندر اپنی زندگی گزاردی اور لوگوں کے دلوں کو ایمان کی حلاوت اور چاشنی کا مزہ بخشا۔

## وفات
26 محرم الحرام 1437ھ بمطابق 9 نومبر 2015ء بروز پیر اس دار فانی سے کوچ فرما گئے۔
## حوالہ جات

یہ پورا مضمون امین شریعت نمبر سے ماخوذ ہے۔

زمرہ:علمائے اہلسنت
زمرہ:1927ء کی پیدائشیں
زمرہ:2015ء کی وفیات
زمرہ:جامعہ علی گڑھ کے فضلا
زمرہ:بریلوی مکتب فکر کی شخصیات
زمرہ:حنفی فقہا
زمرہ:ہندوستانی صوفیا
زمرہ:بھارت کے سنی علما
زمرہ:بھارت میں اسلام
زمرہ:ماتریدی شخصیات
زمرہ:مسلمان مصلحین
ایرج مرزا

## ولادت
ایرج مرزا ماہِ شعبان 1291ھ مطابق ماہِ اکتوبر 1874ء میں تبریز میں پیدا ہوئے۔ ایرج مرزا شہنشاہ فارس فتح علی شاہ قاچار کے پڑپوتے تھے۔ فتح علی شاہ قاچار سلطنتِ قاچار کے دوسرے شہنشاہ تھے جن کا عہدِ حکومت 1797ء تا 1834ء تک کا تھا۔ ایرج مرزا کے والد شہزادہ غلام حسین مرزا ابن شہزادہ ملک اِیرج میرزا ابن فتح علی شاہ قاچار تھے۔ ایرج مرزا کے والد غلام حسین مرزا شہنشاہِ ایران مظفر شاہ قاچار کے اتالیق بھی تھے۔ مظفر شاہ قاچار اُس زمانے میں ولی عہد سلطنت تھے۔

## والدین و تحصیل علم
کچھ تاریخی ماخذوں سے معلوم ہوتا ہے کہ ایرج مرزا کو ابتدائیِی تعلیم گھر پر ہی دی گئی اور انھیں 15 سال کی عمر میں تبریز کے دارالفنون بھیجا گیا تھا۔ وہ فارسی، فرانسیسی، ترکی، عربی، آذری زبانیں با آسانی بولا کرتے تھے۔ فن خطاطی جانتے تھے اور اِس فن میں ماہر تھے۔ اُن کی خوشنویسی کا شمار انھیں اِیران کے ماہرین خطاط کی فہرست میں لے آیا۔

## سرکاری عہدوں پر تعیناتی

1890ء میں ایرج مرزا کی شادی ہوئی اور اِسی سال اُن کے والد فوت ہوئے۔ والد کی وفات کے بعد ایرج نے اُن کا عہدہ سنبھالا اور درباری شاعر مقرر ہو گئے۔ 1896ء میں مظفر الدین شاہ قاچار تخت نشین ہوا تو ایرج مرزا کو 22 سال کی عمر میں " صدر الشعراء " کا خطاب دے کر سرکاری و درباری شاعر مقرر کر دیا گیا۔ علاوہ ازیں بعد میں اُن کو شہنشاہ نے " جلال الممالیک" کا خطاب عطا کیا۔
[تصغیر|310x310پکسل|[قبرستان ظہیر الدولہ میں ایرج مرزا کی آخری آرام گاہ۔]]

## دربارِ شاہی سے رخصت
چند سالوں بعد ایرج مرزا نے دربارِ شاہی سے رخصت لی اور گورنر اِیرانی آذربائیجان علی خان امین الدولہ کی ملازمت اِختیار کرلی۔ وہاں ایرج مرزا نے روسی اور فرانسیسی زبان سیکھی۔

1905ء کے انقلاب کے دوران امین الدولہ تہران چلا آیا تو ایرج مرزا بھی اُس کے ہمراہ تہران آئے اور آئینی اصلاحات کی تیاری میں شریک ہوئے۔ 1909ء میں ایرج مرزا نے دارالانشاء تہران میں ملازمت اِختیار کی۔ 1915ء میں ایرج مرزا کے ایک بیٹے جعفر غولی مرزا نے ذہنی توازن درست نہ ہونے کے باعث خودکشی کرلی۔

1917ء میں ایرج مرزا نے ایک نئی وزارت "ثقافت" میں ملازمت اِختیار کی اور بعد ازاں وہ وزارتِ خزانہ و وزارت مالیہ میں تبادلہ کر گئے۔ 1920ء تا 1925ء تک کے عرصہ میں وہ مشہد مقدس میں بطور وزیر مالیہ کام کرتے رہے۔

1926ء میں 52 سالی کی عمر میں وہ دوبارہ تہران چلے آئے جہاں اُن کا اِسی سال اِنتقال ہوا۔

## فارسی ادب میں بحیثیتِ شاعر
ایرج مرزا کی شاعری انھیں بیسویں صدی عیسوی کے شعرا سے اِس لحاظ سے ممتار کرتی ہے کہ انھوں نے روز مرہ کے حالات، معاشی و سماجی حالات کو موضوع بنایا اور خاص کر عام بول چال کی زبان اِستعمال کی۔

1906ء سے 1911ء کے وسطی زمانہ میں اِیرانی آئینی دور سے ایرج مرزا بہت متاثر ہوئے اور اِس دور کی شاعری میں اِس کی جھلک صاف دکھائی دیتی ہے۔

مظفر الدین شاہ قاچار کے عہد میں دربارِی زندگی بھی ایرج کی شاعری میں نظر آتی ہے۔

اب تک ایرج مرزا کی ذیل کی شاعری کی کتب شائع ہو چکی ہیں :
* دِیوان ایرج مرزا۔
* مثنوی زہرہ و منوچہر۔
* ادبی نگارشاتِ ایرج۔
* رومیو جولیٹ : یہ فرانسیسی سے فارسی ترجمہ ہے۔

## وفات
ایرج مرزا کی وفات 52 سال کی عمر میں 14 مارچ 1926ء کو ہوئی۔ اُن کی تدفین قبرستان ظاہر الدولہ میں کی گئی جو تہران میں واقع ہے۔

## حوالہ جات

زمرہ:1874ء کی پیدائشیں
زمرہ:1926ء کی وفیات
زمرہ:انیسویں صدی کی ایرانی شخصیات
زمرہ:ایرانی شعراء
زمرہ:ایرانی مرد شعرا
زمرہ:بیسویں صدی کی ایرانی شخصیات
زمرہ:کامنز زمرہ جس کا ربط ویکی ڈیٹا پر ہے
اسواتینی کے علاقہ جات

تصغیر|سوازی لینڈ کے علاقہ جات

سوازی لینڈ چار علاقہ جات میں تقسیم ہے۔

## مزید دیکھیے
* آیزو 3166-2:SZ

## حوالہ جات

زمرہ:سوازی لینڈ کے علاقہ جات
زمرہ:افریقا کی ملکی ذیلی تقسیم
زمرہ:درجہ اول انتظامی ملکی ذیلی تقسیم
زمرہ:سوازی لینڈ جغرافیہ-متعلقہ فہارست
زمرہ:سوازی لینڈ کی ذیلی تقسیم
زمرہ:سوازی لینڈ کے نامکمل جغرافیائی مضامین
زمرہ:ملکی تقسیمات کی فہرستیں
وفد ثقیف

**وفد ثقیف** رمضان المبارک 9ھ میں اسلام قبول کرنے حاضر ہوا۔
بعض مؤرخین اس وفد کو وفدِ عُروہ بن مسعود ثقفی تحریر کرتے ہیں۔ 
جب حضور ﷺ جنگِ حنین کے بعد طائف سے واپس تشریف لائے اور مقام *جعرانہ* سے عمرہ کا احرام باندھ کر عمرہ ادا کرنے کے بعد مدینہ تشریف لے جا رہے تھے تو راستے ہی میں قبیلہ ثقیف کے سردارِ اعظم *[[عُروہ بن مسعود|عروہ بن مسعود ثقفی]]* بارگاہِ رسالت میں حاضر ہو کر برضا و رغبت دامن اسلام میں آ گئے۔ یہ بہت ہی شاندار اور با وفا آدمی تھے۔ انھوں نے مسلمان ہونے کے بعد عرض کیا کہ یا رسول اللّٰه ﷺ آپ مجھے اجازت عطا فرمائیں کہ میں اب اپنی قوم میں جا کر اسلام کی تبلیغ کروں۔ آپ ﷺ نے اجازت دے دی اور یہ وہیں سے لوٹ کر اپنے قبیلہ چلے گئے اور اپنے مکان کی چھت پر چڑھ کر اپنے مسلمان ہونے کا اعلان کیا اور اپنے قبیلہ والوں کو اسلام کی دعوت دی۔ اس علانیہ دعوتِ اسلام کو سن کر قبیلہ ثقیف کے لوگ غیظ و غضب سے بھر کر اس قدر طیش میں آ گئے کہ چاروں طرف سے ان پر تیروں کی بارش کرنے لگے یہاں تک کہ ان کو ایک تیر لگا اور یہ شہید ہو گئے۔ قبیلہ ثقیف کے لوگوں نے ان کو شہید تو کر دیا لیکن پھر یہ سوچا کہ تمام قبائل عرب اسلام قبول کرچکے ہیں۔ اب ہم بھلا اسلام کے خلاف کب تک اور کتنے لوگوں سے لڑتے رہیں گے؟ پھر مسلمانوں کے انتقام اور ایک لمبی جنگ کے انجام کو سوچنے لگے۔ اس لیے ان لوگوں نے اپنے ایک معزز رئیس عبد یالیل بن عمرو کو چند ممتاز سرداروں کے ساتھ مدینہ منورہ بھیجا۔
اس وفد نے مدینہ پہنچ کر بارگاہِ اقدس میں عرض کیا کہ ہم اس شرط پر اسلام قبول کرتے ہیں کہ تین سال تک ہمارے بت *لات* کو توڑا نہ جائے۔ آپ ﷺ نے اس شرط کو ردّ کر دیا اور ارشاد فرمایا کہ اسلام کسی حال میں بھی بت پرستی کو ایک لمحہ کے لیے بھی برداشت نہیں کر سکتا۔ لہٰذا بت تو ضرور توڑا جائے گا یہ اور بات ہے کہ تم لوگ اس کو اپنے ہاتھ سے نہ توڑو بلکہ میں ابو سفیان ؓ اورمغیرہ بن شعبہ ؓ کو بھیج دوں گا وہ اس بت کو توڑ ڈالیں گے۔ چنانچہ یہ لوگ مسلمان ہو گئے اور عثمان بن العاص کو جو اس قوم کے ایک معزز اور ممتاز فرد تھے اس قبیلے کا امیر مقرر فرما دیا۔ اور ان لوگوں کے ساتھ ابو سفیان ؓ اور مغیرہ بن شعبہ ؓ کو طائف بھیجا اور ان دونوں حضرات نے ان کے بت *[[لات (قدیم عرب بت)|لات]]* کو توڑ کر ریزہ ریزہ کر ڈالا۔
امام بیہقی نے دلائل النبوۃ میں عثمان بن عاص سے روایت کیا ہے کہ رسول اللّٰه ﷺ نے مجھ کو ان لوگوں کا عامل بنایا جو قبیلہ ثقیف میں سے آپ کے پاس وفد بن کر آئے تھے، حالانکہ میں ان سے عمر میں چھوٹا تھا اور یہ اس وجہ سے کہ میں نے سورۃ بقرہ کو پڑھا تھا۔

## حوالہ جات

زمرہ:وفود عرب